Tokong Ho Ann Kiong

Tokong Ho Ann Kiong () merupakan tokong terletak di Kampung Cina, Kuala Terengganu, Terengganu, Malaysia. Ia telah dibina pada 1801 oleh komuniti Hokkien dan merupakan tokong tertua di Terengganu.

Sejarah

Pembinaan
Kuil ini dibina para pendatang Cina yang mahu memenuhi keperluan anutan mereka. Pendirian Tokong Tian Hou Gong yang berdekatan lama-kelamaan menarik para pengunjung dari beribadah di sana sehingga tokong ini semakin terabai rosak. 

Pada 1915, suatu wabak yang hebat melanda Kuala Terengganu sehingga melenyapkan setengah bilangan penduduk kota; para penganut yang tinggal merayu meminta bantuan kepada dewa-dewi disembah. Para pemuja ini mendapat petanda di mana permintaan mereka akan ditunaikan selagi bangunan tokong dapat dicantikkan semula, di mana mereka akur. Wabak ini segera menghilang dengan ajaibnya sebaik tokong itu siap cantik berhias kembali.

Insiden kebakaran 2010
Pada 22 Februari 2010, seminggu selepas keraian Tahun Baru Cina; tokong tua ini terbakar disebabkan puntung sebatang colok yang terjatuh ke lantai. Jabatan Bomba dan Penyelamat menyatakan 80 % daripada binaan tokong itu hangus dalam insiden kejadian pada 9.30 malam. Ketua Polis Terengganu Datuk Mohd. Shukri Dahlan menyatakan siasatan polis mendapati tidak ada sebarang unsur-unsur jenayah, sabotaj mahupun khianat tetapi cuma terjadi dengan sendirinya.

Kuil itu dipulihkan sepenuhnya pada 2012 dengan kos keseluruhan RM1.3 juta.

Bantuan
Adun Bandar, Toh Chin Yaw berjanji, kerajaan negeri akan memberi bantuan bagi membaik pulih tokong itu.Struktur bangunan masih lagi kukuh dan hanya dalaman sahaja yang telah hangus.Jumlah kerugian belum diterima kerana ia masih dalam siasatan.

Rujukan

Ho Ann Kiong
Bangunan dan struktur di Terengganu
Taoisme di Malaysia
Tokong Taoist di Malaysia